Period: Old Babylonian
Genre: Literary
Transliteration:
<SURFACE>
{d}ri-im{d}suen lugal nam-he₂-ŋal₂-la
palil mah barag-barag-ge₂-e-ne
...{d}niŋ₂-si-sa₂ a₂-tah-zu he₂-a
...dug₃-ga ha-ra-ab-ŋa₂-ŋa₂-ne
...ha-ra-ab-ŋa₂-ŋa₂-ne
{d}ri-im{d}suen mu pad₃-da an-e {d}en-lil₂-le
abula mah abula urim₅{ki}ma ku₄-ku₄-da-zu-ne₂
...{d}lamma silim-ma-ka
i₃-du₈ abula mah-a-ke₄
igi-zu-še₃...ha-ra-ab-zalag-ge-ne
inim...{d}nanna {d}nin-gal-ra
he₂-ni-ib-kur₉-re-eš-a
nam-til₃ silim-ma...he₂-ri-ib-gi₄-ne
...sag₉-ga niŋ₂ šag₄ hul₂-la inim-ŋar šu gi₄-a
...ha-ra-ab-ed₂-ne
...nam-til₃-la abula mah-a-ke₄
{ŋiš}ig ŋal₂ hu-mu-ra-ab-da₁₃-da₁₃-aš
diŋir silim-ma en-nu-uŋ₃ abula mah-a-ke₄
igi-zu-še₃ he₂-bi₂-da-hul₂-le-ne
muš₃-me-ne ha-ra-ab-zalag-ge-ne
<unk> sun₄ ha-ra-ab-še-ša₄-e-ne
abula urim₅{ki}ma abula giri₁₇-zal-la
kur₉-ra-zu-ne
...šeg₁₂ urim₅{ki}ma-ke₄
...abula urim₅{ki}ma
...abula mah-a-ke₄
...
...mah-a-ke₄
...
...šag₄ hul₂-la ha-ra-ab-ŋar-re-ne
...sag₉-sag₉-ga inim niŋ₂ šag₄ dug₃-ga
igi-zu-še₃ ha-ra-ab-ŋar-re-eš
ki kug ki nam-til₃-la ŋiri₃-zu he₂-ri-ib-gub-bu-ne
{d}ri-im{d}suen nun saŋ-kal kur kalam-ma-ke₄
du₆-barag-gal-mah ki-ur₃ urim₅{ki}ma
du₆-barag-gal-mah {d}niŋ₂-erim₂-šu-tab-bi
du₆-barag-gal-mah {d}niŋ₂-erim₂-šu-ur₄-ur₄
du₆-barag-gal-mah {d}dug₄-ga-ab-šu-gi₄-gi₄
du₆-barag-gal-mah {d}dug₄-ga-ab-šu-tab-bi
diŋir gub-ba abula mah-ke₄
diŋir kur₉-ra silim-ma-ne
zid-da gab₂-bu-zu nam nam-til₃-le-še₃
ud su₃-ra₂-še₃ he₂-em-da-sub₂-sub₂-be₂-eš
inim sag₉-ga-zu {d}nanna {d}nin-gal-ra
he₂-ni-ib-kur₉-re-e-ne
ŋiškim sag₉-ga da-za-a muš₃ nu-tum₂-mu-de₃
...sag₉-ga-zu he₂-eb-tuku-tuku-ne
...lugal-ŋu₁₀
...abula mah kur₉-ra-kam

Cuneiform:
<SURFACE>
𒀭𒊑𒅎𒀭𒂗𒍪𒈗𒉆𒃶𒅅𒆷
𒅆𒁺𒈤𒁈𒁈𒆤𒂊𒉈
...𒀭𒃻𒋛𒁲𒀉𒈭𒍪𒃶𒀀
...𒄭𒂵𒄩𒊏𒀊𒂷𒂷𒉈
...𒄩𒊏𒀊𒂷𒂷𒉈
𒀭𒊑𒅎𒀭𒂗𒍪𒈬𒅆𒊒𒁕𒀭𒂊𒀭𒂗𒆤𒇷
𒆍𒃲𒈤𒆍𒃲𒋀𒀊𒆠𒈠𒆭𒆭𒁕𒍪𒉌
...𒀭𒆗𒁲𒈠𒅗
𒉌𒂃𒆍𒃲𒈤𒀀𒆤
𒅆𒍪𒂠...𒄩𒊏𒀊𒌓𒄀𒉈
𒅗...𒀭𒋀𒆠𒀭𒎏𒃲𒊏
𒃶𒉌𒅁𒆭𒊑𒌍𒀀
𒉆𒋾𒁲𒈠...𒃶𒊑𒅁𒄄𒉈
...𒊷𒂵𒃻𒊮𒄾𒆷𒅗𒃻𒋗𒄄𒀀
...𒄩𒊏𒀊𒌓𒁺𒉈
...𒉆𒋾𒆷𒆍𒃲𒈤𒀀𒆤
𒄑𒅅𒅅𒄷𒈬𒊏𒀊𒋺𒋺𒀸
𒀭𒁲𒈠𒂗𒉡𒌧𒆍𒃲𒈤𒀀𒆤
𒅆𒍪𒂠𒃶𒉈𒁕𒄾𒇷𒉈
𒈹𒈨𒉈𒄩𒊏𒀊𒌓𒄀𒉈
<unk>𒅾𒄩𒊏𒀊𒊺𒁺𒂊𒉈
𒆍𒃲𒋀𒀊𒆠𒈠𒆍𒃲𒅗𒉌𒆷
𒆭𒊏𒍪𒉈
...𒋞𒋀𒀊𒆠𒈠𒆤
...𒆍𒃲𒋀𒀊𒆠𒈠
...𒆍𒃲𒈤𒀀𒆤
...
...𒈤𒀀𒆤
...
...𒊮𒄾𒆷𒄩𒊏𒀊𒃻𒊑𒉈
...𒊷𒊷𒂵𒅗𒃻𒊮𒄭𒂵
𒅆𒍪𒂠𒄩𒊏𒀊𒃻𒊑𒌍
𒆠𒆬𒆠𒉆𒋾𒆷𒄊𒍪𒃶𒊑𒅁𒁺𒁍𒉈
𒀭𒊑𒅎𒀭𒂗𒍪𒉣𒊕𒆗𒆳𒌧𒈠𒆤
𒇯𒁈𒃲𒈤𒆠𒃡𒋀𒀊𒆠𒈠
𒇯𒁈𒃲𒈤𒀭𒃻𒉈𒊒𒋗𒋰𒁉
𒇯𒁈𒃲𒈤𒀭𒃻𒉈𒊒𒋗𒌴𒌴
𒇯𒁈𒃲𒈤𒀭𒅗𒂵𒀊𒋗𒄄𒄄
𒇯𒁈𒃲𒈤𒀭𒅗𒂵𒀊𒋗𒋰𒁉
𒀭𒁺𒁀𒆍𒃲𒈤𒆤
𒀭𒆭𒊏𒁲𒈠𒉈
𒍣𒁕𒆏𒁍𒍪𒉆𒉆𒋾𒇷𒂠
𒌓𒋤𒁺𒂠𒃶𒅎𒁕𒁻𒁻𒁉𒌍
𒅗𒊷𒂵𒍪𒀭𒋀𒆠𒀭𒎏𒃲𒊏
𒃶𒉌𒅁𒆭𒊑𒂊𒉈
𒅆𒁾𒊷𒂵𒁕𒍝𒀀𒈹𒉡𒁺𒈬𒉈
...𒊷𒂵𒍪𒃶𒅁𒌇𒌇𒉈
...𒈗𒈬
...𒆍𒃲𒈤𒆭𒊏𒄰